**תקנון היחידה להכשרה מקצועית**

**מבוא**

בתקנון זה מפורטים הנהלים, הזכויות והחובות של הלומדים ביחידה ללימודי תעודה גבעת ושינגטון בתחום

הלימודי, החברתי והמנהלי.

תקנון זה תקף גם בלימודי היחידה המתקיימים מחוץ לקמפוס גבעת ושינגטון.

הרישום לקורס/תוכנית ביחידה ללימודי תעודה מהווה הסכמת המועמד לקבלת התקנון ומחויבות לקיימו.

**מעמד הלומד**

1. לומד מן המניין הוא לומד שעבר את שלבי הקבלה, שילם את שכר הלימוד ומסר אישור רפואי כי בריאותו

תקינה וכי הוא רשאי מבחינה רפואית להשתתף בקורס )בקורסים בהם נדרש אישור זה(.

1. לומד אשר לא ימלא אחר כל דרישות התקנון לא יוסמך ולא יקבל תעודה.
2. לומד המבקש להפסיק לימודיו יודיע על כך בכתב ליחידה ללימודי תעודה. במקרה זה יהיה התלמיד זכאי

לקבל אישור מביה"ס על הלימודים שלמד, נבחן וקיבל בהם ציון.

1. הלימודים והמבחנים ביחידה ללימודי תעודה מתקיימים בשפה העברית בלבד.
2. לומד שהודיע על הפסקת לימודיו, יחויב בשכר לימוד בהתאם לטבלה הבאה:

מועד ההודעה על ביטול הרישום גובה החיוב בגין הביטול אופן הודעה על הביטול

|  |  |  |
| --- | --- | --- |
| **מועד ההודעה על ביטול הרישום** | **גובה החיוב בגין הביטול** | **אופן ההודעה על הביטול** |
| חודש עד שבועיים לפני פתיחת הקורס | 25% משכר הלימוד | מכתב למזכירות היחידה ללימודי תעודה באמצעות פקס או בדואר. רק בעת קבלת המכתב ייכנס הביטול לתוקף. |
| שבועיים עד שבוע לפני פתיחת הקורס | 50% משכר הלימוד |
| במהלך השבוע שלפני פתיחת הקורס | 75% משכר הלימוד |
| יום פתיחת הקורס ואילך | 100% משכר הלימוד |

נוהל זה תקף אף במקרה בו לא מולאו על ידי הלומד ו/או הנרשם כל התנאים המצוינים לעיל.

1. דמי רישום לא מוחזרים כלל, מלבד מקרה בו נובעת אי פתיחת הקורס מיוזמת היחידה ללימודי תעודה.
2. פרטי אשראי שניתנו עבור דמי רישום ישמשו גם כאמצעי לחיוב שכר לימוד, במידה ולא התקבל אמצעי תשלום אחר

בתוך שבועיים פני פתיחת הקורס.

1. חתימה על תקנון תקפה לכל תקופת הקורס כולל קורסים רב שנתיים.
2. נוהל זה תקף גם אם הופסקו לימודיו של הלומד על ידי היחידה ללימודי תעודה.
3. פתיחת קורס מותנית במספר מינימום של נרשמים.
4. כל נרשם )אשר שילם דמי רישום( לקורסים, שאינם דורשים מבחני כניסה יהיה בסטטוס "תלמיד מן המניין"

אלא אם כן בקש בכתב אחרת.

1. בקורסים בהם נדרש מבחן כניסה, הנרשם הופך לתלמיד מן המניין לאחר קבלתו באופן אוטומטי אלא אם כן

בקש בכתב אחרת.

**בחינות וציונים**

1. השתתפות בבחינה תאושר רק עם הצגת כרטיס נבחן שיקבל כל תלמיד. תלמיד שלא הסדיר את שכר

הלימוד לא יהיה רשאי להשתתף בבחינה.

1. ציון עובר בבחינה עיונית או מעשית הוא 65 . אא"כ נכתב אחרת בסילבוס של הקורס.
2. חובה על כל לומד להשתתף בכל הבחינות במועד א'. לומד שנכשל במועד א' זכאי להשתתף בבחינה במועד ב'.
3. במקרים החריגים המוכחים הבאים: מחלה, מילואים, אירוע משמח או אבל משפחתי, אשר בעטיים לא יוכל

לומד להשתתף בבחינה )במועד א' ו/או במועד ב'(, יהיה רשאי להיבחן במועד מיוחד בתשלום נוסף, באישור

מנהל היחידה ובתנאי שיצדיק את אי השתתפותו בבחינה.

1. לומד אשר נכשל פעמיים בבחינה יהיה חייב ללמוד את הקורס פעם נוספת ולהיבחן. על התלמיד לשלם על

הקורס החוזר.

1. ציוני הבחינות יפורסמו על לוח המודעות, באתר האינטרנט, במענה קולי או ב- sms )שרות בתשלום (

בתוך 3 שבועות מיום הבחינה.

1. בגיליון הציונים יירשם רק הציון האחרון שהלומד קיבל.

**ערעור על ציון**

1. לומד רשאי לעיין בטופס המבחן שכתב ובתנאי שהעיון ייעשה בנוכחות רכזת היחידה או מזכירת היחידה.
2. מבקש הלומד לפגוש את הבוחן לעיון משותף בטופס המבחן תתאם מזכירת היחידה את המפגש.
3. רק במידה שהבוחן לא השביע את רצונו של הנבחן רשאי הנבחן להגיש ערעור על הציון שקיבל.
4. לומד המבקש לערער על ציון בבחינה יכול לעשות זאת באמצעות טופס אותו יקבל במזכירות היחידה. את

הערעור יש להגיש לא יאוחר משבועיים מיום פרסום תוצאות הבחינה עליה מערער הלומד.

1. תוצאות הערעור הן סופיות ותימסרנה ללומד על ידי מזכירות היחידה תוך חודש מיום הגשת הערעור.

**נוכחות בשיעורים**

1. חובת נוכחות חלה על כל הלומדים בכל השיעורים העיוניים והמעשים.
2. על המרצה לרשום במחברתו את שמות הנוכחים בכל שיעור. מרצה שאינו רושם נוכחות לא יוכל לטעון כי לומד

נעדר. כמו כן, להעביר דוח נוכחות מסודר למזכירות היחידה.

1. לומד אשר נעדר מעל ל- 20% מסך שעות הלימוד במקצוע מסוים, לא יורשה לגשת לבחינה באותו מקצוע,

אלא אם הוכרה היעדרותו )עד 20% ( כמוצדקת, על פי אישורים שיציג.

1. היעדרות מוצדקת הנה כתוצאה מחתונה, ממחלה, מאבל, ממילואים וכו'.
2. בהיעדרות מחלק משיעור, רשאי המרצה להחליט האם לציין זאת כהיעדרות משיעור מלא.

**חובות לימודים**

1. הלומד יהיה חייב להשלים את כל העבודות, התרגילים והמבחנים עד למועד שנקבע על ידי היחידה או עד

למבחן הגמר בנושא. במקרה של אי השלמת מקצוע כלשהו, יירשם ללומד חוב לימודי.

1. השלמת חוב לימודי: הלומד אשר חייב בחינה יידרש להשלימה מוקדם ככל האפשר ולא יאוחר מ- 2 סמסטרים

מסיום הלימודים בקורס. מעבר לשני סמסטרים יחויב הלומד בלימוד המקצוע מחדש.

**הכרה בלימודים קודמים**

1. היחידה ללימודי תעודה שומרת לעצמה את הזכות להכיר בלימודים קודמים של לומדים אשר למדו במוסד

אקדמי מוכר/במכללה למורים לחינוך גופני/במסגרת בית הספר למאמנים/למדריכים או כל מוסד אחר.

ההחלטה בנושא נתונה למנהל היחידה.

1. פטור מלימוד נושא ו/או מקצוע לימוד יינתן בתנאי שהתקופה אשר חלפה ממועד סיום הלימודים במקצועות

שעבורם מבוקש הפטור אינה עולה על 6 שנים.

1. הלומד ימלא טופס בקשה להכרה בלימודים קודמים לצורך קבלת פטור ויצרף אליו אישור רשמי מהמוסד בו

למד ובו יפורטו: מקצועות הלימוד, ציוני שנת הלימוד, היקף השעות ולאיזו תכלית או תואר נלמד הקורס. כמו כן

יש לצרף את שם המרצה ותוכנית הלימודים.

1. מתן הפטור אינו אוטומטי והיחידה אינה מתחייבת להעניקו בכל תנאי.

**הסמכה וגמולי השתלמות**

1. הלומד אשר סיים בהצלחה לימודיו ביחידה יהיה זכאי לקבל תעודת הסמכה/אישור סיום לימודים בקורס

) בהתאם לסוג הקורס(.

1. כתנאי לקבלת תעודת הסמכה בקורסי מדריכים, על הלומד למלא את כל החובות בקורס וכן להציג תעודה/

אישור תקף, המעידים כי סיים קורס עזרה ראשונה, בהיקף 22 שעות לפחות.

1. בקורסים ובהשתלמויות המיועדים לעובדי הוראה בלבד, תפנה היחידה לקבלת גמול השתלמות במסלול כיתתי.
2. קבלת תעודת גמר/מוסמך תתבצע בתום חובות הלימודים וגמר תשלומי שכר הלימוד בפועל.
3. בקורסים בהם ניתן גמול על בסיס אישי, על הלומד להגיש בקשה למשרד החינוך 45 יום קודם פתיחת הקורס.

**משמעת**

**הפרת משמעת עלולה לגרום להשעיה מלימודים עד לבירור בעניין. הפרת משמעת לצורך התקנון תהיה:**

1. אי ציות להוראה, או העלבת חבר סגל הוראה או נציג היחידה.
2. הונאה בבחינה, בעבודה בכתב או בכל עבודה המוטלת על הלומד.
3. פגיעה בזדון ברכוש הקמפוס.
4. אי ציות לכללי התנהגות של הקמפוס )נוהל, סדר, חוקי תנועה וכו'(.
5. מסירת מידע כוזב, ביודעין, ליחידה.
6. הרשעה בעבירה פלילית שיש עמה קלון ביחידה או מחוצה לה.
7. התנהגות שאינה הולמת תלמיד, ומרצה, מדריך או מאמן בעת תקופת הלימודים ביחידה.

**תלונות**

1. לומד המבקש להתלונן יעשה זאת בכתב. את מכתב התלונה עליו להפנות למזכירות היחידה ללימודי תעודה.
2. תלונה כנגד לומד בקורס תוגש בכתב לרכז הקורס.

**ועדת משמעת**

1. כל תלונה שתוגש נגד לומד תידון על ידי ועדת משמעת.
2. ועדת המשמעת תתכנס בתוך שבועיים מיום הגשת התלונה. הודעה בכתב תישלח אל הנילון.
3. לא ישתתף כחבר בועדת המשמעת אדם הנוגע ישירות למהות המקרה הנדון בועדה.
4. הנידון חייב להופיע בפני ועדת המשמעת. אם לא הופיע רשאית הועדה לדון בתלונה ולהחליט כל החלטה על

אף העדרו של הנידון.

**סנקציות**

**במקרה בו יוחלט כי הנידון ביצע הפרה מאלו שפורטו לעיל, תהיה הזכות לועדת משמעת להטיל עליו אחת או**

**יותר מהסנקציות הבאות:**

1. התראה.
2. נזיפה.
3. מניעת שימוש במתקני היחידה.
4. פסילת בחינה ו/או פסילת עבודה.
5. איסור לגשת לבחינה או לבחינות במועד או במועדים מסוימים.
6. עיכוב תעודה או אישור לימודים.
7. הרחקה מלימודים לפרק זמן שיוחלט עליו או לצמיתות.
8. ביטול זכויות או הישגים לימודיים שנרכשו במרמה.
9. קנס כספי.
10. ועדת משמעת מוסמכת לקבוע כי אחת או יותר מהסנקציות הנ"ל יהיו על תנאי.

**ערעור**

1. לומד רשאי לערער על החלטתה של ועדת משמעת בפני ועדת ערעורים של היחידה ללימודי תעודה בתוך

שבועיים מקבלת ההחלטה. ועדת הערעורים תכלול את מנהל היחידה וכן בעל תפקיד בכיר נוסף. החלטות

ועדת הערעורים הן סופיות.

1. לא ישתתף חבר בועדת הערעורים אם כבר השתתף כחבר בועדת המשמעת, או אם יש לו נגיעה ישירה למהות

המקרה הנדון בועדת הערעורים.

**בריאות הלומד**

1. חברות בקופת חולים - כל לומד נדרש להיות מבוטח באחת מקופות-החולים ועליו לדווח על כך בטופס

הרישום בעת הרשמתו ללימודים. לומד שאינו חבר בקופת חולים לא יכול להתקבל ללימודים ביחידה.

1. ללומד לא יינתן פיצוי עבור הוצאות נלוות לטיפול הרפואי ו/או עבור אובדן ימי עבודה, אלא במסגרת ביטוח צד

ג' של המוסד ובהתאם לתנאי הביטוח.

1. אם חל שינוי במצבו הבריאותי של הלומד במהלך הלימודים שלא במסגרת פעילויותיו ביחידה, עליו להודיע על

כך מייד ובלא דיחוי, בכתב, ליחידה ללימודי תעודה.

**דיווח על תאונה**

לומד אשר נפגע בעת שהותו בתחומי הקמפוס או בעת פעילותו בשיעורים מטעם היחידה ללימודי תעודה,

נדרש לדווח על פגיעתו לרכז הקורס או למדריך באותו שיעור. רכז הקורס חייב למלא דו"ח תאונה )אותו

יוכל לקבל במזכירות היחידה( תוך 24 שעות משעת הפציעה.

**הגשת עזרה ראשונה**

היחידה ללימודי תעודה אינה מחויבת כלפי הלומד במתן שירותים רפואיים כל שהם ו/או בפיצויים בגין

קבלת טיפול רפואי, זולת מתן עזרה ראשונה. האחריות לחברות בקופת חולים ו/או לכיסוי ביטוח רפואי תחול

על הלומד בלבד, לרבות האחריות לתשלום בגין שירותים רפואיים שיקבל הלומד מכל גוף שהוא.

**שירותי קרית החינוך גבעת ושינגטון לרשות הלומדים במסגרת היחידה ללימודי תעודה**

1. חדר אוכל: לומדי היחידה זכאים לאכול בתשלום בחדר האוכל )על פי מחירון גבעת ושינגטון ( פי ההסדרים

המקובלים.

1. ספרייה: לומדי היחידה זכאים להשתמש בשירותי הספרייה. ההשאלה אפשרית רק על ידי הצגת תעודת מזהה,

מתן צ'ק פיקדון ע"ס 250 ₪ ועל פי תקנון הספרייה.

1. תנועה וחניה בקמפוס: סדרי התנועה בקמפוס נקבעו על פי הנחיות משרד התחבורה, בתיאום עם הנהלת

קריית החינוך. התמרורים בשטח הקריה נועדו לכוון את התנועה והלומדים נדרשים לציית להם. אי ציות

לתמרורים מהווה הפרת משמעת של תקנון זה ויגרור העמדה לדיון בועדת משמעת. לידיעתכם, התנועה בקריה

היא דו סטרית, החנייה בשטח הקריה מותרת במגרשי החנייה בלבד, בשום מקרה אין להחנות רכב בשולי הדרך

או על מדשאות וצמחים. תו חנייה- ניתן לקבל במזכירות היחידה ללימודי תעודה ע"י מילוי טופס חניה מתאים.

1. לומדי היחידה רשאים להשתמש במכונת הצילום תמורת תשלום. ניתן לרכוש כרטיסי צילום בספריה.
2. לומדי היחידה רשאים להשתמש במתקני הספורט על פי הנוהל הנמצא במשרדי היחידה.
3. לומדי היחידה רשאים להתגורר במעונות על פי הנוהל הנמצא במשרדי היחידה, על בסיס מקום פנוי.

**ניקיון ושמירה על הציוד**

הלומדים נדרשים לשמור על ניקיון הכיתות והאולמות ועל שלמות הציוד בהן. אין לאכול או לשתות בכיתות,

התנהגות שכזו מהווה עבירת משמעת.

**רכוש אישי**

היחידה אינה אחראית לרכוש אישי/פרטי של הלומדים ביחידה במקרים של אובדן, שבר, נזק וכדו'.

**עדכון פרטים**

1. כל שינוי בפרטים האישיים של הלומד, מחייב את הלומד לעדכן את מזכירות היחידה ללימודי תעודה.
2. חובה על הלומד לעדכן את היחידה בנוגע לעברו הפלילי.

**בהצלחה בלימודים**

**הנהלת היחידה להכשרה מקצועית הללו גבעת וושינגטון**

אני מאשרת שקראתי את התקנון ואנהג על פיו.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

שם התלמיד ת.ז. שם הקורס חתימה

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

תאריך חתימת הורים  
 ) ללומדת מתחת לגיל 18)

* **נא לחתום בתחתית כל עמוד.**